CELEX: 32010R0724
Language: hu
Date: 2010-08-12 00:00:00
Title: A Bizottság 724/2010/EU rendelete ( 2010. augusztus 12. ) az Északi-tenger és a Skagerrak egyes halászterületeit érintő azonnali hatályú halászati tilalom végrehajtására vonatkozó részletes szabályok meghatározásáról

13.8.2010   
            
            
               HU
            
            
               Az Európai Unió Hivatalos Lapja
            
            
               L 213/1
            
         A BIZOTTSÁG 724/2010/EU RENDELETE
   (2010. augusztus 12.)
   az Északi-tenger és a Skagerrak egyes halászterületeit érintő azonnali hatályú halászati tilalom végrehajtására vonatkozó részletes szabályok meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 51. cikke (3) bekezdésére,
   mivel:
   
               (1)
            
            
               Az 1224/2009/EK rendelet 51., 52. és 53. cikke meghatározza az azonnali hatályú halászati tilalom tagállamok által történő elrendelésére vonatkozó szabályokat és eljárásokat. E rendelkezések szerint egy bizonyos fajra vagy fajcsoportra vonatkozó fogási határértékszint elérésekor a tagállamoknak az érintett halászterület tekintetében ideiglenes halászati tilalmat kell elrendelniük.
            
         
               (2)
            
            
               Az Európai Unió és Norvégia között folytatott halászati konzultációk következtetéseit összefoglaló, 2009. július 3-i kölcsönösen elfogadott jegyzőkönyv meghatározza az Északi-tengeren és a Skagerrak tengerszorosban alkalmazandó, azonnali hatályú halászati tilalom elrendelésére vonatkozó eljárásokat és mintavételi módszereket. E rendelkezések az egyes halállományokra vonatkozó halászati lehetőségeket és a kapcsolódó feltételeket a 2009. évre meghatározó 43/2009/EK rendelet módosításáról szóló, 2009. július 27-i 753/2009/EK tanácsi rendelettel (2) kerültek az uniós jogba.
            
         
               (3)
            
            
               A 43/2009/EK rendeletbe ekként bevezetett rendelkezések a közönséges tőkehalra, a foltos tőkehalra, a fekete tőkehalra és a vékonybajszú tőkehalra vonatkoznak, amelyeket a nyílt tengeri vonóhálótól, az erszényes kerítőhálótól, az eresztőhálótól, valamint a hering, a makréla és a fattyúmakréla halászatát célzó gereblyézőhorogtól, a rákcsapdától, az étikagyló-kotróhálótól és a kopoltyúhálótól eltérő halászeszközzel fogtak. Ezenfelül meghatározásra kerültek többek között a parti tagállamok azonnali hatályú halászati tilalomra vonatkozó döntéshozatali kötelezettségei és a más, érintett tagállamok és/vagy harmadik országok, valamint a Bizottság számára nyújtandó információk is.
            
         
               (4)
            
            
               Tekintettel arra, hogy az érintett rendelkezések 2010. január 1-jétől többé nem alkalmazhatók, szükséges lehetővé tenni az Északi-tenger és a Skagerrak tekintetében a kölcsönösen elfogadott jegyzőkönyv átültetését az 1224/2009/EK rendelet 51., 52. és 53. cikkeit végrehajtó részletes szabályok révén.
            
         
               (5)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   Tárgy
   E rendelet részletes szabályokat határoz meg az Északi-tenger és a Skagerrak egyes halászterületeire vonatkozó, azonnali hatályú halászati tilalom végrehajtására az 1224/2009/EK rendelet 51., 52. és 53. cikkével összhangban.
   2. cikk
   Alkalmazási kör
   E rendelet az Északi-tengeren és a Skagerrak tengerszorosban bármilyen halászeszközzel fogott közönséges tőkehalra, foltos tőkehalra, fekete tőkehalra és vékonybajszú tőkehalra vonatkozik, kivéve:
   
               a)
            
            
               a nyílt tengeri vonóhálót, az erszényes kerítőhálót, az eresztőhálót, valamint a hering, a makréla és a fattyúmakréla halászatát célzó gereblyézőhorgot;
            
         
               b)
            
            
               a rákcsapdákat;
            
         
               c)
            
            
               az étikagyló-kotróhálókat;
            
         
               d)
            
            
               a kopoltyúhálókat.
            
         3. cikk
   Fogalommeghatározások
   E rendelet alkalmazásában:
   a)   „ICES-övezetek” (ICES, Nemzetközi Tengerkutatási Tanács): a 3880/91/EGK tanácsi rendelet (3) meghatározása szerinti övezetek;
   b)   „Skagerrak”: a nyugaton a Hanstholm világítótoronytól a Lindesnes világítótoronyig, délen a Skagen világítótoronytól a Tistlarna világítótoronyig és innen a svéd part legközelebbi pontjáig húzódó vonallal határolt terület;
   c)   „Északi-tenger”: ICES IV övezet;
   d)   „fogás”: a háló kivetése és visszahúzása közötti tevékenység.
   4. cikk
   Fogási határértékszint
   (1)   Az 1224/2009/EK rendelet 51. cikkében említett, azonnali hatályú halászati tilalom elrendelésével járó fogási határértékszint – a 2. cikkben említett négy faj összesített mennyiségére vonatkoztatva – az adott fogással kifogott fiatal egyedek tömegének 15 %-ában kerül meghatározásra.
   (2)   Ha azonban a mintában a tőkehal mennyisége meghaladja a 75 %-ot az egy fogásban lévő négy faj összesített mennyiségére vonatkoztatva, a fogási határértékszint a fiatal egyedek tömegének 10 %-a az egy fogásban lévő négy faj összesített mennyiségére vonatkoztatva.
   5. cikk
   A fiatal egyedek meghatározása
   E rendelet alkalmazásában a „fiatal egyedek” jelentése:
   
               —
            
            
               a közönséges tőkehal 35 cm-nél kisebb egyedei,
            
         
               —
            
            
               a foltos tőkehal 30 cm-nél kisebb egyedei,
            
         
               —
            
            
               a fekete tőkehal 35 cm-nél kisebb egyedei,
            
         
               —
            
            
               a vékonybajszú tőkehal 27 cm-nél kisebb egyedei.
            
         6. cikk
   A fiatal egyedek fogási szintjének kiszámítása
   (1)   A fiatal egyedek fogási szintjének az 1224/2009/EK rendelet 51. cikkének (2) bekezdésével összhangban történő kiszámításának céljából a parti tagállam és/vagy a közös alkalmazási terv szerinti közös műveletben részt vevő tagállam azonosítja azokat a területeket, ahol fennáll a fogási határértékszint elérésének kockázata.
   (2)   A (1) bekezdésnek megfelelően azonosított területeken – többek között közös alkalmazási tervek révén – a parti tagállam és/vagy a közös alkalmazási terv szerinti közös műveletben részt vevő tagállam – adott esetben közös alkalmazási terv keretében – ellenőrzést végez annak megállapítására, hogy a fiatal egyedek százalékos aránya meghaladja-e a beavatkozási szintet.
   (3)   A (2) bekezdésben említett ellenőrzések végzésekor a parti tagállam és/vagy a közös alkalmazási terv szerinti közös műveletben részt vevő tagállam:
   
               a)
            
            
               az I. mellékletben foglalt rendelkezéseknek megfelelően mintát vesz az egyes fogásokban található közönséges tőkehalból, foltos tőkehalból, fekete tőkehalból és vékonybajszú tőkehalból, és megméri azt;
            
         
               b)
            
            
               egy, a II. mellékletben szereplő mintavételezési jelentés kitöltésével dokumentál minden egyes mintavételt és elküldi azt a parti államnak.
            
         (4)   A tagállamok az érintett területen ellenőrzést végző más országokat is felkérhetnek arra, hogy a nevükben végrehajtsák a mintavételt.
   (5)   Az érintett parti tagállam késedelem nélkül közzéteszi weboldalán azt a földrajzi pozíciót, ahol és azt az időpontot, amikor a (3) bekezdés a) pontjában említett mintavétel történt, valamint a fiatal egyedek mennyiségét a közönséges tőkehal, a foltos tőkehal, a fekete tőkehal és a vékonybajszú tőkehal súlyban kifejezett teljes mennyiségéhez viszonyított százalékos arányban. A százalékos arányt mind fajonként, mind pedig a négy faj teljes mennyiségére vonatkozóan közzé kell tenni.
   7. cikk
   Halászati tilalom
   (1)   Amikor egy, a 6. cikk (3) bekezdésének a) pontjában említett minta a fiatal egyedeknek a fogási határértékszintet meghaladó százalékos arányát mutatja, az érintett parti tagállam tilalmat rendel el az érintett területen bármely halászeszközzel végzett halászatra, kivéve:
   
               a)
            
            
               a nyílt tengeri vonóhálót, az erszényes kerítőhálót, az eresztőhálót, valamint a hering, a makréla és a fattyúmakréla halászatát célzó gereblyézőhorgot;
            
         
               b)
            
            
               a rákcsapdákat;
            
         
               c)
            
            
               az étikagyló-kotróhálókat; és
            
         
               d)
            
            
               a kopoltyúhálókat
            
         az 1224/2009/EK rendelet 53. cikkével összhangban.
   (2)   Az (1) bekezdésnek megfelelően a tilalom alá helyezendő terület a következő kritériumok alapján kerül meghatározásra:
   
               a)
            
            
               a terület 4, 5 vagy 6 földrajzi pont összekötésével jön létre;
            
         
               b)
            
            
               a beavatkozási szintet meghaladó mintát eredményező halászati művelet vagy műveletek középpontja egybeesik a halászati tilalom alá helyezett terület középpontjával;
            
         
               c)
            
            
               a halászati tilalom alá helyezett terület 50 négyzetmérföld, ha az egy mintán alapul és kívül esik az alapvonaltól számított legfeljebb 12 mérföldre lévő, a parti tagállamhoz tartozó vizeken.
            
         (3)   A (1) bekezdésben említett azonnali hatályú halászati tilalom:
   
               a)
            
            
               az érintett tagállam határozatát követően 12 órával lép hatályba; és
            
         
               b)
            
            
               21 napig alkalmazandó, majd ezt követően alkalmazása éjfélkor (UTC) automatikusan megszűnik.
            
         (4)   Ha a halászati tilalom alá helyezendő terület szomszédos harmadik országok felségterületéhez vagy joghatósága alá tartozik, az érintett parti tagállam haladéktalanul tájékoztatja erről az érintett harmadik országokat.
   8. cikk
   Tájékoztatás
   (1)   Az 1224/2009/EK rendelet 53. cikke (5) bekezdése alkalmazásában a parti tagállamok haladéktalanul elérhetővé teszik weboldalukon az azonnali hatályú halászati tilalom elrendelésére vonatkozó – a 7. cikknek megfelelően hozott –határozatuk részleteit, valamint tájékoztatják az azonnali hatályú halászati tilalomról:
   
               a)
            
            
               a lehetőségekhez mérten a terület közelében lévő hajókat;
            
         
               b)
            
            
               a Bizottságot;
            
         
               c)
            
            
               a 2244/2003/EK bizottsági rendelet (4) 3. cikkében említett halászati felügyelő központokat (FMC); és
            
         
               d)
            
            
               a többi tagállamot és harmadik országot, amelyek halászhajói jogosultak az érintett területen tevékenységet folytatni.
            
         (2)   A tagállamok megteszik a szükséges intézkedéseket annak biztosítására, hogy halászati felügyelő központjaik tájékoztassák a tagállam lobogója alatt közlekedő, az azonnali hatályú halászati tilalom által érintett hajókat.
   (3)   Az 1224/2009/EK rendelet 53. cikke (6) bekezdésének alkalmazásában az érintett parti tagállamok a Bizottság kérésére rendelkezésre bocsátják a részletes mintavételezési jelentéseket és az azonnali hatályú halászati tilalom elrendelésére vonatkozóan a 7. cikknek megfelelően meghozott határozatot megalapozó indokolást.
   9. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. augusztus 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 214., 2009.8.19., 1. o.
   
      (3)  HL L 365., 1991.12.31., 1. o.
   
      (4)  HL L 333., 2003.12.20., 17. o.
   
      I. MELLÉKLET
      
         Mintavételi módszer
      
      A mintavétel és mérés a következő rendelkezéseknek megfelelően történik:
      
                  1.
               
               
                  Amennyiben van rá mód, a halászhajó kapitányával és legénységével szoros együttműködésben kell elvégezni a mintavételt és mérést. A halászhajó kapitányát és legénységét ösztönözni kell a folyamatban való részvételre. Ösztönözni kell továbbá őket minden olyan információ megosztására, amely fontos lehet a halászati tilalom alá helyezendő terület határainak megállapítása szempontjából.
               
            
                  2.
               
               
                  Meg kell becsülni az egyes fogások során halászott teljes mennyiséget.
               
            
                  3.
               
               
                  Mintát kell venni, ha a becslések szerint egyetlen fogásban legalább 300 kg közönséges tőkehal, foltos tőkehal, fekete tőkehal és vékonybajszú tőkehal található.
                  
                              a)
                           
                           
                              A minta minimális mérete 200 kg közönséges tőkehal, foltos tőkehal, fekete tőkehal és vékonybajszú tőkehal.
                           
                        
                              b)
                           
                           
                              A mintavételt úgy kell elvégezni, hogy az a négy faj tekintetében tükrözze a fogás összetételét.
                           
                        
                              c)
                           
                           
                              A fogás mérete szerint adott esetben a fogás kezdetén, közepén és végén is kell mintát venni.
                           
                        
            
                  4.
               
               
                  A fiatal egyedek mennyiségét százalékos arányban kell kiszámítani fajonként és a négy faj összesítésével.
               
            
                  5.
               
               
                  A mintavételezési jelentést megfelelően ki kell tölteni, közvetlenül a minta mérését követően. A jelentést ezt követően el kell küldeni a parti államnak.
               
            
   
      II. MELLÉKLET